Ráðherra skipar sjö manna vísindasiðanefnd ( VSN ) til fjögurra ára í senn til að fjalla um vísindarannsóknir á heilbrigðissviði . Einn nefndarmanna er tilnefndur af ráðherra vísindamála , einn af ráðherra mannréttindamála , einn af Embætti landlæknis , einn af læknadeild Háskóla Íslands og einn af Siðfræðistofnun Háskóla Íslands . Tveir eru skipaðir án tilnefningar . Ráðherra skipar formann úr hópi aðalmanna . Varamenn eru tilnefndir með sama hætti . Í nefndinni skulu sitja einstaklingar með sérþekkingu á sviði aðferðafræði heilbrigðisvísinda , siðfræði , lögfræði og persónuverndar . Einstaklingar sitja í VSN í krafti þekkingar og reynslu sem þarf til þess að nefndin geti sinnt hlutverki sínu . Nefndin starfar aðeins á fundum sem eru haldnir á tveggja vikna fresti yfir vetrartímann en gert er fundahlé yfir hásumarið ( júlí - ágúst ) . Sjá auglýsta fundardaga annars staðar á síðunni . Skrifstofa nefndarinnar undirbýr fundi hennar , veitir gögnum viðtöku , afgreiðir niðurstöður nefndarinnar , vistar skjöl hennar , veitir upplýsingar bæði til þátttakenda í rannsóknum og til þeirra sem hyggja á rannsóknir sem eru leyfisskyldar hjá nefndinni ( sjá flipann Viðmið ) . Loks fylgist skrifstofan með og tekur þátt í alþjóðlegu samstarfi systurstofnana . Að jafnaði fjallar nefndin um 200 ný verkefni árlega en afgreiðslur hennar samanlagt eru um 700 - 800 á ári .